Document ID: /roh_data/filtered/fineweb-2-filterrobots_roh.jsonl.gz/15892

La finamira da la Rega saja da spendrar persunas e betg la birocrazia, ha declerà il schef da la Rega, Ernst Kohler en in'intervista. In’autra problematica per la Rega saja la finanziaziun dal servetsch. Els na survegnian nagin sustegn dal stadi, perquai possian els sulettamain surviver grazia a fauturas e fauturs, ha Kohler aschuntà.
Adina dapli acziuns
Tenor Kohler crescha il dumber d'acziuns che la Rega fa, a moda proporziunala cun il dumber da la populaziun che crescha. E perquai ch'ils Svizzers sajan adina pli savens da viadi, sajan er las repatriaziuns s'augmentadas, ils sgols da pazients or da l'exteriur enavos en Svizra.
Durant il di saja plinavant il dumber da helicopters en Svizra dubel uschè aut sco en Germania. E la notg creschia la relaziun perfin per il factur 10, ha ditg Kohler. Questas structuras stoppia la Svizra exnum mantegnair per ch'era las proximas generaziuns possian profitar da l'aut nivel da la Rega.
RR novitads 07:00